|  |
| --- |
| **Formulár čestného vyhlásenia** |
| Ja, dolupodpísaný Prijímateľ (štatutárny orgán Prijímateľa) čestne vyhlasujem, že: - všetky informácie obsiahnuté v FoG a všetkých jej prílohách sú úplné, pravdivé a správne a nedopustil som sa predkladania a/alebo poskytovania nepravdivých a zavádzajúcich informácií pri procese predkladania FoG a následne v procese prideľovania Grantu;- nedopustil som sa predkladania a/alebo poskytovania nepravdivých a zavádzajúcich informácií pri procese vypracovania a predkladania PE (vrátane jej aktualizácií);- zabezpečím finančné prostriedky na spolufinancovanie Projektu tak, aby nebola ohrozená jeho realizácia; - nebudem si duplicitne uplatňovať oprávnené výdavky z prideleného Grantu, ktoré sú financované z iných zdrojov;- spĺňam podmienky pridelenia Grantu uvedené v príslušnom vyzvaní;- som si vedomý skutočnosti, že na Grant nie je právny nárok; - som si vedomý zodpovednosti za predloženie neúplných a nesprávnych údajov, pričom beriem na vedomie, že preukázanie opaku je spojené s rizikom možných následkov v rámci procesu prideľovania Grantu a/alebo počas trvania zmluvného vzťahu (ak počas trvania zmluvného vzťahu medzi Národnou agentúrou a Prijímateľom na základe Zmluvy o poskytnutí grantu dôjde k zisteniu, že niektorá z podmienok získania Grantu nie je splnená, Národná agentúra je oprávnená vyvodiť právne dôsledky vo vzťahu k Prijímateľovi v súlade s príslušnými ustanoveniami Zmluvy o poskytnutí grantu). Zaväzujem sa bezodkladne písomne informovať Národnú agentúru o všetkých zmenách, ktoré sa týkajú uvedených údajov a skutočností. S ohľadom na podmienky pridelenia Grantu zároveň čestne vyhlasujem, že: - kópie rozhodnutí dozorných orgánov vydaných pre Prijímateľa sú v platnosti;- voči Prijímateľovi nie je vedené konkurzné konanie, reštrukturalizačné konanie, nie je v konkurze alebo reštrukturalizácii, nemá prerušenú podnikateľskú činnosť a nenachádza sa v žiadnom obdobnom konaní súvisiacom s ktoroukoľvek z uvedených situácií; - voči Prijímateľovi nie je vedený výkon rozhodnutia (vrátane exekúcie podľa zák. č. 233/1995 Z. z. v platnom znení (Exekučný poriadok) a iných spôsobov výkonu rozhodnutia podľa osobitných právnych predpisov;- voči Prijímateľovi sa nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom;- Prijímateľ ani jeho štatutárny orgán, ani žiadny z členov štatutárneho orgánu, prokurista/-i a ani osoba splnomocnená zastupovať Prijímateľa neboli právoplatne odsúdení za trestný čin definovaný v čl. 23 ods. 23.2, písm. a)  Prílohy II Dohody o príspevku;- voči Prijímateľovi nebolo vydané právoplatné rozhodnutie na základe ktorého bolo konštatované, že sa dopustil nezrovnalosti;- Prijímateľ ani jeho štatutárny orgán, ani žiadny z členov štatutárneho orgánu, prokurista/-i a ani osoba splnomocnená zastupovať Prijímateľa pri získavaní prostriedkov v rámci Programu Bohunice neboli právoplatne odsúdení za trestný čin týkajúci sa výkonu profesie;- na strane Prijímateľa je vylúčený konflikt záujmov;- Prijímateľ nie je dlžníkom na daniach vedených miestne príslušným daňovým úradom, nie je dlžníkom na poistnom v zdravotnom a sociálnom poistení a neporušil zákaz nelegálneho zamestnávania za obdobie troch rokov predchádzajúcich podaniu FoG podľa osobitného predpisu (zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov);- Prijímateľ nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti právnických osôb;- Prijímateľ nebol predmetom právoplatného rozsudku alebo právoplatného správneho rozhodnutia, ktorým sa konštatuje, že vytvoril subjekt pod inou jurisdikciou s úmyslom obísť fiškálne, spoločenské alebo iné právne povinnosti povinného uplatňovania v jurisdikcii ich sídla, centrálnej správy alebo hlavného miesta podnikania ani nebol vytvorený za uvedeným zámerom;- bude dodržaná minimálna výška spolufinancovania uvedená vo vyzvaní, v FoG a následne v Zmluve o poskytnutí grantu;- Prijímateľ disponuje dostatočnými kapacitami odborne spôsobilých zamestnancov a iného podporného personálu na Realizáciu Projektu;- Prijímateľ sa zaväzuje, že si duplicitne nebude uplatňovať výdavky z prideleného Grantu, ktoré sú financované z Iných zdrojov Prijímateľa.Podpisom tohto čestného vyhlásenia zároveň beriem na vedomie, že Projekt, po celú dobu platnosti a účinnosti Zmluvy o poskytnutí grantu, podlieha kontrole zo strany oprávnených osôb. Zaväzujem sa, že umožním výkon kontroly zo strany oprávnených osôb podľa príslušných právnych predpisov SR a právnych aktov EÚ a za týmto účelom poskytnem osobám oprávneným na výkon kontroly potrebnú súčinnosť.

|  |  |  |  |
| --- | --- | --- | --- |
| **Miesto podpisu:** | **Dátum podpisu:** | **Titul, meno a priezvisko štatutárneho orgánu Prijímateľa:** | **Podpis:** |
|  |  |  |  |

 |